Po dlhom zimnom odpočinku sa postupne prebúdzajú všetky naše mužstvá.
Začína zimná príprava
muži
V kádri nenastal zásadný pohyb. Zmena nastala na brankárskom poste. Cez
zimu sme sa dohodli na ukončení hosťovania Mateja Kubištu, o ktorého prejavil
záujem klub TJ Divina, ktorý sa netají postupovými ambíciami. Naopak z Diviny
k nám zamieril na hosťovanie brankár Vladimír Vrábel. Prajeme mu, aby sa mu u nás
darilo, veríme, že pre mužstvo bude oporou podobne ako ňou bol Maťo Kubišta.
Čo sa týka zimnej prípravy, tá začína v utorok 13.02.2024 a prebiehať bude
striedavo v telocvični ZŠ a vonku na ihrisku s umelou trávou.
Zimnú prípravu absolvujeme pod vedením trénera Milana Gašpierika, ktorému
podobne ako v jeseni bude asistovať Peter Smieško. V pláne máme odohrať 3 až 4
prípravné zápasy. Zatiaľ sú dohodnuté duely s Bytčicou a Trnovým. Doťahujú sa
termíny ďalších dvoch prípravných zápasov.
mládežnícke mužstvá
So zimnou prípravou pomaly budú začínať aj mládežnícke mužstvá, ktoré
zatiaľ budú trénovať len v telocvični ZŠ, a to vždy v stredu a v sobotu.
V kategóriách U-11 a U-13 budú viesť mužstvá tréneri V. Macejko a M. Ukrop.
V kategórii U-9 pribudne k Barborke Pokrívkovej skúsený tréner P. Smieško.
Počas zimy by sme sa chceli s mládežníckymi mužstvami zúčastníť aj
niekoľkých halových turnajov. Už koncom januára hrala naša prípravka U-11 na
halovom turnaji Dražkovská halovka v Diakovej.
2% z daní
Aj tento rok sa spoliehame na Vašu podporu prostredníctvom poukázania
podielu 2% zo zaplatených daní. Jedným z hlavných príjmov rozpočtu nášho
občianskeho združenia sú práve 2 % z Vašich daní. Budeme Vám vďační, keď nás aj
tento rok podporíte.
Do príslušného tlačiva môžete vpísať nasledovné údaje:
IČO: 42215846
právna forma: Občianske združenie
názov: Mládežnícky športový klub Snežnica
sídlo: OcÚ Snežnica 17, 023 32
Jar sa blíži, už sa tešíme na pokračovanie aktuálnej sezóny!